Kampung Kuala Terung

Kampung Kuala Terung merupakan kawasan perkampungan di Daerah Larut, Matang dan Selama, Perak, Malaysia. Secara pentadbiran, Kampung Kuala Terung merupakan sebuah kawasan petempatan manusia yang membentuk Mukim Terung, iaitu satu daripada empat belas mukim dalam Daerah Larut, Matang dan Selama. Poskod bagi Kampung Kuala Terung ialah 34800 Trong.

 Lokasi 
Kampung Kuala Terung merupakan salah satu kawasan perkampungan di negeri Perak. Kedudukan Kampung Kuala Terung dalam Daerah Larut, Matang dan Selama boleh diinterpretasikan terletak di bahagian tengah daerah tersebut manakala dalam Mukim Terung pula, Kampung Kuala Terung terletak di bahagian timur. Antara petempatan yang terletak serantau dengan Kampung Kuala Terung ialah Kampung Baharu Jalan Kuala Terung dan Trong di bahagian timur, Kampung Sungai Bemban di bahagian selatan dan Kampung Sungai Limau dan Kampung Toh Johan di bahagian utara. Kampung Kuala Terung mempunyai poskod tersendiri iaitu 34800 dalam daerah pos Trong.

Dalam sistem koordinat geografi (GPS), kedudukan Kampung Kuala Terung adalah di latitud Bumi empat darjah 42 minit 42.1 saat Utara dan longitud Bumi 100 darjah 41 minit 26.7 saat Timur (). 

Sungai Bemban merupakan sebuah sungai yang merentang dari arah timur ke barat, menelusuri kawasan perkampungan ini. Punca sungai terletak di kawasan Trong Leisure Farm and Resort, membentang panjang ke arah barat kemudian menyeberangi Jalan Negeri A103 (Jalan Temerloh–Kuala Terong) sebelum bertemu dengan Sungai Terung sebagai muara berdekatan dengan Kampung Kuala Terung. Selain daripada Sungai Bemban yang menjadi jasad air yang berhampiran dengan kampung ini, Sungai Terung yang memanjang dari arah timur ke barat— dari kawasan pergunungan Gunung Bubu di Hutan Simpan Gunung Bubu ke Kuala Terong di Selat Melaka. Sungai Terung juga turut dilintasi oleh Laluan Persekutuan Malaysia 5 (Jalan Trong), dan turut merangkai beberapa cabang sungai di sepanjang aliran sungai terbabit. Etimologi kampung ini berasal daripada Kuala Trong, yang di mana merupakan muara kepada Sungai Terong yang berada di Selat Melaka. Muara ini terletak di antara Kuala Tiram di bahagian utara dengan Kuala Jarum Mas di bahagian selatan; masing-masing merupakan muara bagi Sungai Tiram Laut dan Sungai Jarum Mas.

Dari perspektif politik pula, kawasan perkampungan Kampung Kuala Terung secara keseluruhannya mencakupi kawasan parlimen Bukit Gantang di Parlimen Malaysia. Dalam Dewan Negeri Perak pula, Kampung Kuala Terung terletak di dalam kawasan negeri Trong.

 Rujukan 

Kategori:Kampung di Perak